BRÁŇTE SA

SEBAOBRANA PRE ZAČIATOČNÍKOV VO VEKU OD 9 DO 99 ROKOV

KOBUKRAV ÚSPEŠNÉ TECHNIKY PREŽITIA

PRVKY KRAV MAGA

www.kobukrav.com

kobukrav@kobukrav.com

OBSAH

1. KOBUKRAV

2. ÚSPEŠNÉ TECHNIKY PREŽITIA

3. PREVENCIA

4. ÚTEK

5. ÚNIKOVÉ TECHNIKY

6. OBRANNÉ TECHNIKY

7. ŽIVOT PO BOJI

8. VYUŽÍVANIE PREDMETOV V OBRANE

9. SKUTOČNÉ PRÍBEHY

10. ZÁVER

1. POJEM KOBUKRAV

Tento nový výraz vznikol z dvoch slov

KOBUTAN + KRAV MAGA = KOBUKRAV

Kobutan je japonská pomôcka slúžiaca na sebaobranu a Krav Maga je izraelský sebaobranný systém, ktorého význam je boj zblízka. Nemá jednoznačne vymedzené pravidlá. V tomto prípade spárujeme nástroj so systémom a čitateľom ich podáme úplne novým spôsobom. Opísané techniky boli vybraté na základe útokov, ktoré sa stali aj v skutočnosti. Zdokonalili a systematizovali sme na uliciach použité ÚSPEŠNÉ TECHNIKY PREŽITIA.

2. ÚSPEŠNÉ TECHNIKY PREŽITIA

Oslovil som stovky policajtov, vyšetrovateľov, obetí a očitých svedkov. Mojím cieľom bolo, aby sme vytvorili zoznam najčastejšie sa vyskytujúcich útokov na ľudí. Na základe odpovedí viac než 200 odborníkov sa vyformovali najčastejšie modely útokov.

Následne som tieto modely útokov zaslal odborníkom na sebaobranu, pouličným bitkárom, bojovníkom a požiadal som ich, aby vypracovali primerané obranné techniky. V mnohých prípadoch sme zdokonalili obranu, ktorú použili napadnuté osoby. Tieto ÚSPEŠNÉ TECHNIKY PREŽITIA tvoria prevažnú časť obranných modelov. Tieto techniky sme posilnili, vycibrili alebo sme ich pomocou kľúčenky zlepšili.

Odborníci nám preposlali tisíce opisov a videí o navrhovaných technických riešeniach. Z týchto potom skupina amatérov a skupina odborníkov vybrala tie najvyhovujúcejšie. Do výberu sa dostali len tie techniky, ktoré odporučili tak odborníci, ako aj bežní ľudia z ulice. Bolo potrebné vylúčiť veľmi veľa techník, keďže nespĺňali najdôležitejšiu zásadu, ktorou je, aby použitá technika bola ĽAHKO OSVOJITEĽNÁ, ÚČINNÁ a JEDNODUCHÁ!

Použité techniky v skutočnosti posilnia naše inštinktívne samočinné obranné reakcie. Posilnením inštinktívnych pohybov a reakcií môžeme získať neuveriteľný nadbytok sily.

Nakoniec sme vybrali tých, viac ako 100 obranných techník, ktoré, podľa môjho názoru, zodpovedajú týmto zásadám.

Nový prístup

Toto je prvá kniha zaoberajúca sa takou osobnou sebaobranou, kde tvorcovia techník sú sami bežnými ľuďmi z ulice. Sú to tí ľudia, ktorým sa v beznádejnej situácii podarilo nájsť fungujúce riešenie. Vďaka týmto riešeniam, ÚSPEŠNÝM TECHNIKÁM PREŽITIA, sa z možných obetí stali hrdinovia. Ak sa to mohlo podariť im, tak dajme šancu aj iným!

Prvky Krav Maga

Odborníkov až tak neprekvapuje, že medzi ÚSPEŠNÝMI TECHNIKAMI PREŽITIA je mnoho obranných techník, ktoré sú súčasťou Krav Maga – pouličného boja. Význam výrazu Krav Maga je boj zblízka. Jeho tvorcom bol v Budapešti narodený a v Bratislave vyrastajúci Imi Lichtenfeld. K privlastneniu si zložitejších sebaobranných chmatov, ktoré Krav Maga ponúka, je potrebný viacročný tvrdý tréning.

Našim cieľom však je, aby sme Vám ponúkli také ĽAHKO OSVOJITEĽNÉ, ÚČINNÉ, ÚSPEŠNÉ TECHNIKY PREŽITIA, ktoré sa viete naučiť aj v rámci samovzdelávania. Stačí, ak budete listovať v tejto knihe, prečítate si technické opisy a nacvičíte si ich. Cviky môžete vykonávať osamote, v pároch, ale aj v skupinách. Naučíte sa výlučne techniku, k nácviku nie je potrebná mimoriadna sila, či skúsenosti s bojovými umeniami. Viete sa ju poľahky naučiť bez ohľadu na vek alebo pohlavie.

Samozrejme je veľmi dôležité, aby ste sa vhodne rozcvičili. Čím lepšia je Vaša kondičná pripravenosť, tým väčšiu šancu máte úspešne sa ubrániť. Ak však táto kondícia chýba, je možné ju nahradiť prekvapivou obrannou technikou. Poprípade aj malou lesťou.

Bojové umenia sú tvorené uzavretými technikami. Tieto techniky je potrebné osvojiť si na čo najvyššom stupni. Jednoduchí ľudia nemajú dostatočnú výdrž, čas, ani peniaze na to, aby sa stali prvotriednymi bojovníkmi. Uzavreté techniky vo väčšine prípadov neponúkajú riešenia na modelové situácie pouličných útokov. My nechceme jednotlivcovi nanútiť technické prvky jedného systému. Vec otočíme. A ako riešenie ponúkame cviky prispôsobené jednotlivcovi. Ak niekto nemá schopnosť kopnúť vysoko, tak mu nenavrhujeme, aby sa učil kopať! Z tu opísaných sebaobranných techník si pre seba každý vyberie tú najlepšiu možnosť. Tie techniky, ktoré mu najviac vyhovujú.

Techniky opísané v tejto knižke a zobrazené na fotkách si môžete pozrieť aj na online videách uverejnených na našej webovej stránke www.kobukrav.com.

Jednou z najúčinnejších obranných pomôcok môže byť špeciálna kľúčenka (Keyring). Prezrite si našu ponuku na našej webovej stránke www.kobukrav.com.

Užitočnými pomôckami však môžu byť aj bežné úžitkové predmety, ktoré sú okolo nás. O nich budem písať v osobitnej kapitole.

ISBN 978-80-972411-0-0

Vytvorenie elektronickej verzie Dibuk, s. r. o., 2016

Vytvorené prostredníctvom Publico.sk

Table of Contents

1. POJEM KOBUKRAV

2. ÚSPEŠNÉ TECHNIKY PREŽITIA

Nový prístup

Prvky Krav Maga